
Sentimento general 


Diamars 24 di Mei 2022 


Ministerio Publico ta habraca 


To pueblo haci pa spetakel, tabata un specialidad di 
gobierno ultimo cinco aña pero ora c'un instituto asina 
importante pa democracia di pais Aruba tambe ta duna in- 
dicacion cu nan tambe a tuma mesun rumbo aki, democra- 
cia di e pais ta den problema hopi serio. 


Esaki ta e sentimento cu desde diabierna y henter fin di 
siman por a sinti den comunidad, despues cu a bira con- 
oci cu Hues Comisario no a bay di acuerdo cu e peticion 
di Ministerio Publico pa prolonga detencion di ex minister 
Otmar Oduber den e investigacion di e caso Flamingo. 


Fiscal cu den nomber di Ministerio Publico a reacciona 
“sorprendi” pa e decision di Hues Comisario di Corsou, 
hasta a papia di lo apela e decision aki pero cu nunca a of 
lo tuma luga, den un esfuerso pa schuif e decision aki riba 
e Hues Comisario y den e proceso aki buscando un forma 
pa laba man cu e proceso contra di e ex minister aki, ta 
diferencia formalmente dor di Ministerio Publico. 


Ta inaceptabel sin duda, hasta condenabel con Ministerio 
Publico a presta su mes pa drenta un wega sin sentido, 
cual e unico splicacion ta pa hinca caso Flamingo den un 
otro bachi compara cu casonan similar manera e caso Ibis 
y esun Avestruz. 


Ora cu analisa decision di Hues Comisario van Vuure sta- 
ciona na Corsou di dia 20 di Mei, esaki ta confirma un tipo 
di mente maligno di Ministerio Publico, ya cu conclusion di 
Hues Comisario a demostra un falta di seriedad y respons- 
abilidad total. 


Den su analisis di e peticion di Fiscal, Hues Comisario mr 
van Vuure a mustra diferente punto cu ta confirma un in- 
capacidad y sigur falta di seriedad, di parti di autoridadnan 
cu ta investigando e caso Flamingo. 


Hues Comisario den su decision ta papia di “een 7-tal ver- 
horen van verdachte, afgenomen tussen 10 en 17 mei 
2022” pues no mucho cos pa tuma un decision contra di e 
ex minister, loke el a confirma tambe den su decision. 


Su decision ta confirma cu Ministerio Publico practica- 
mente tabatin NET NADA pa sostene su peticion pa pro- 
longa detencion di ex minister Otmar Oduber. 


“De rechter-commissaris stelt voorop dat het hem bij be- 
studering van het dossier VOLSTREKT NIET DUIDELIJK werd 
waar de in de vordering bewaring omschreven verdenking 
nu feitelijk op zag. De vordering zou een zo nauwkeurig 
mogelijke aanduiding van de strafbare feiten MOETEN 


A MAE TERIO AL OA 


omhelzen, maar BLINKT uit in ONBEPAALDHEID EN VAA- 
GHEID.” 


Palabranan cu ta bisa hopi di e esfuerso limita cu e Fiscal 
a haci pa retene e ex minister den detencion preventivo 
cu ta bolbe lanta e duda si realmente Ministerio Publico 
ta trahando cu integridad y dignidad. 


E decision di Hues Comisario ta mustra cu e Fiscal a faya 
riba tur e dos puntonan aki y ora cu sigui analisa loke el a 
pone den su decision, e duda ta bira mas grandi: 


“In het proces-verbaal van verdenkingen wordt gewag ge- 
maakt van MOGELIJKE strafbare gedragingen bij de uit- 
gifte van erfpachtrechten maar uit de zeven ter beschik- 
king staande verhoren van der verdachte blijkt dat hij tot 
nu toe UITSLUITEND is BEVRAAGD over zgn. Spookamb- 
tenaren onder zijn bewindt.” 


Realmente tristo ora cu Hues Comisario di Corsou ta mus- 
tra e Fiscal di Ministerio Publico, riba su trabou sin pia ni 
cabes ya cu mientras ta pidi prolongacion di e ex minister 
ya cu mientras cu a menciona algo di otorgamento casti- 
gabel di tereno erfpacht, e unico argumentacion cu van 
Vuure a haya pa analisa, tabata e asunto di spiritonan den 
servicio di ministerio cu tabata cay bou di e ex Minister. 


Ta lanta e pregunta si aki a faya deliberadamente den e 
caso aki, ya cu den otro detencionnan preventivo di me- 
sun caso aki a bin cu mas cu 200 pregunta na e sospecho- 
sonan cu a keda deteni. 

E barco Arcangel Miguel 


Tragedia maritimo a 


laga un sobreviviente 


FFaccicente maritimo cu a sosode diasabra anochi a laga 
solamente un sobreviviente. Ta trata di e barco Arcan- 
gel Miguel cu a sali di Aruba y tabata riba e ruta pa bay 
Colombia. 


Ayera Comando di Guardacosta di Armada Venezolano a 
informa prensa cu diadomingo, 22 di mei, den oranan di 
anochi, a cuminsa e operacionnan di buskeda y salbamen- 
to di e barco di carga yama “Arcangel Miguel”. 


El a sufri un accidente na costa di Puerto Estrella, awanan 
internacional Colombiano, na Peninsula di La Guajira. 


E barco cu destino pa e ciudad di Santa Marta, nan ta bisa, a 
sali for di Aruba cu shete persona y te cu ayera den oranan 
di merdia tabata papia di solamente un sobreviviente. Ta 
trata aki di Juan Carlos Sanchez di 34 aña. 


E tripulacion di Arcangel Miguel tabata descansando. Ta- 
bata 9.30 di anochi ora cu un ola fuerte a dal den e barco y 
bolter esaki di un solo tiro. Juan Carlos Sanchez tabata den 
cushina y tabatin e warda den e area di motor y e otronan 
tabata den nan luga di descanso. 


El a lucha y a logra sali di e barco, pero e no a mira ni- 
ngun otro mas. E tabata riba e barco buscando su com- 
pañeronan ora cu un ola a dal'e manda awa. E barco di 
carga a cuminsa sink y el a cuminsa landa pa evita cu e awa 


si Gopperno Bi Mivariane y lia idad Ú Armada Bolivariana 
POSIBLE ÁREA DEL SINIESTRO 
BUQUE DE CARGA «ARCÁNGEL MIGUEL» 


POSIBLE ÁREA DEL SINIESTRO 

PUERTO ESTRELLA COLOMBIA + Orariad 

y, Comando de Guardacostas 


Pueblo Nuevo 


ta chupe hiba fondo. 


El a wordo rescata colga na un tube (balsa) di emergencia 
di e barco cu a activa ora cu e nave a cuminsa sink. Algun 
piscado a mir'e y a transporte pa tera firme. 


E Falconianonan cu tabata abordo di e barco tabata cu- 
atro, identifica te awor segun un lista di tripulante di e 
compania di servicio di carga Elvis Cargo di Aruba: Lino 
Alberto Gómez Galicia (50) oriundo di La Vela municipio 
Colina tabata prome oficial; Andry José Narváez Sánchez 
(43) di Amuay, municipio Los Tanques cu tabata marino 
timonel; José Alberto Sánchez Sánchez (52) di Amuay Los 
Taques y su sobrino Juan Carlos Sánchez contramaestre 
y único sobreviviente residente di Punto Fijo municipio 
Carirubana. 


E resto di e tripulacion Ledy Rafael Mata (70) capitan ori- 
undo y residente di Puerto Ayacucho, estado Sucre, Car- 
los Enrique Mancilla Hernández, di barrio 23 de Enero de 
Lagunillas, estado Zulia, José Miguel Vizcaíno Frontado 
y José Antonio Salazar Marval, «Papá Toño», natural y 
residente di Los Barales, municipio Tubores di Nueva Es- 
parta. 


INEA a emiti un comunicado pa informa cu lo coordina ac- 
cionnan cu autoridadnan maritimo di Colombia pa realisa 
e operacionnan hunto cu ta permiti rescata mas hende. 

Prome Minister Evelyn Wever — Croes ta premira: 


Un paro na recorte salarial lo 
yuda normalisa e situacion 


urante conferencia di Prensa di Gobierno di Aruba dialuna 

mainta Prome Minister Evelyn Wever - Croes a trata e tema 
di recorte di salario cu pronto lo stop y e condicionnan cu lo keda 
aplicabel. E meta ta pa entrante 1 juli 2022, stop cu e 5%. Haci- 
endo esaki empleadonan lo haya salario completo bek y pa en- 
trante 1 januari 2023 stop e recorte di 12.6%, y e empleadonan 
lo ricibi tur prima completo. 


Empleadonan publico y empleadonan semi-publico desde prome 
mei 2020 a entrega tur luna 5% di nan salario basico mensual. 
Entrante juli 2022 e 5% aki lo wordo paga na e empleadonan 
publico y semi-publico y nan lo ricibi nan salario 100%. Esaki ta 
conta tambe pa tur otro prima cu a corta den dje, cual entrante 1 
januari 2023 e recorte lo disparce completamente. 


Pa locual ta pensionadonan, nan no a entrega tur luna manera 
empleadonan publico y semi-publico, pero a entrega parti di 
toelage cu nan ta haya december. Aworaki ta calculando e parti 
cu nan lo haya bek december 2022. Na esaki tin condicion. 


E tres condicionnan ta lo siguiente: 


(1) Pago di 5% mester ta den Aruba su presupuesto; pa Aruba 
esey ta entrante 1 juli 2022. Henter e recorte mester ta den Aru- 
ba su presupuesto. E di dos condicion ta, cu (2) Politiconan tin 
cu sigui cu recorte di 25%. Ministernan y Parlamentarionan no 
a entrega 12.6% of 5%, sino 25%. “Conseho di Minister a tuma e 
decision caba cu Ministernan lo sigui cu e recorte di 25%, pero no 
por dicidi pa Parlamento. 


P’esey ta bayendo Parlamento pa splica nan di e condicionnan y 
pidi cooperacion pa cumpli cu esaki, pa trahadonan por haya nan 
placa,” Prome Minister Wever - Croes a splica. E di tres condicion 
ta cu e (3) Ley di Wever - Croes norm mester drenta na vigor. 


E ley ta un concepto di ley cu a presenta na Parlamento, na e mo- 
mento cu a drenta Gobierno 2017/2018 y a constata cu algun di- 
rector di companianan estatal tin salarionan ‘exorbitantemente’ 
halto (algun compania casi 5x e salario di un Minister). Prome 
Minister a expresa cu no ta kere esaki ta na su luga cerca com- 
panianan estatal cu no ta genera ganashi y/of cu no ta comple- 
tamente financieramente independiente, pues mester un ‘cap’. 


E cap di acuerdo cu e Wever-Croes norm, ta 130% di salario di 
Minister. Aworaki e ley ta na Parlamento, pero considerando cu e 
ta un di e condicionnan, lo pidi cooperacion pa acelera tratamen- 
to di e ley pa asina empleadonan publico y semi publico por haya 
nan placa bek. 


Historia: 


Recorte di salario a inicia desde 1 mei 2020 na momento cu bol- 
untariamente empleadonan a entrega 12.6%. 15 di mei 2020 Hu- 
landa a cambia y el a bira un obligacion pa por haya sosten di lik- 
ides (mas di 900 miyon florin). Dia 31 di december 2020 tabata e 
fecha cu e recorte a cambia pa obligacion “tot nader orde”. Esaki 


\ 


a pone cu varios biaha Prome Minister a bay splica 
den Parlamento, con esaki a tuma luga. 


Por ultimo Premier Wever - Croes a bisa: “Gobier- 
no semper tabata para na mesun banda di e lucha 
cu sindicatonan di empleadonan publico y semi pu- 
blico, y awor cu ta stop e recorte salarial, por mira 
perspectiva y mira cu cosnan ta bay bek poco poco 
na normalidad.” 

virus cu ta haya atencion aworaki rond mundo ta Mon- 

keypox. E motibo di esaki ta cu el a wordo detecta na 
paisnan no endemico. Aki na Aruba no a sefiala ningun caso 
pero Departamento di Salud tin atencion pa esaki y ta sum- 
inistra algun informacion na pueblo en general. 


Monkeypox ta wordo categorisa como un virus cu ta cau- 
sa sintoma leve. Pa e grupo di riesgo, cu ta mucha, hende 
muhe na estado of persona cu sistema inmunologico com- 
primi, e virus por ta peligroso te hasta mortal. 


Sintomanan ta cuminsa cu keintura, dolor di cabes, kliernan 
hincha y dolor di curpa. Entre 1 te cu 3 dia despues di e 
keintura, ta aparece un rash cu den mayoria di e casonan ta 
afecta cara, mannan y pianan. E rash na su turno ta transfor- 
ma den blaar cu pus aden. Monkeypox por wordo confundi 
cu otro malesanan manera Smallpox, Bruela, of Impetigo, 
pa cual motibo ta importante pa un persona cu e sintoman- 
an aki tuma contacto cu nan dokter di cas pa testnan nece- 
sario wordo haci y asina wordo corectamente diagnostica. 


Contagio 


Contagio cu Monkeypox den paisnan no endemico, ta so- 
sode di hende pa hende pa medio di contacto directo (close 
contact) cu un persona infecta. Esaki por sosode atrabes di 
particulanan (droplets) cu e persona infecta, ora di tosa of 
nister.. Tambe bo por keda infecta door di tin contacto cu e 
likido procedente di e blaarnan presente cerca e persona 
infecta (skin to skin of pafia contamina). 


Tratamento y vacuna 


Pa Monkeypox vacuna no ta disponibel, aunque a wordo 
menshona cu e vacuna contra smallpox lo tin cierto grado 
di eficacia p'esey prevencion ta importante. No tin trata- 
mento disponibel, unicamente tratamento di sintoma. E ta 
desaparece entre 2 pa maximo 3 siman. 


Evita contacto cu hende cu ta sinti malo y laba man regu- 
larmente. Na momento cu bo a wordo diagnostica cu Mon- 
keypox bo lo wordo pidi pa bay den den isolasion. 


Pa mas informacion sigui e Facebook page di Directie 
Volksgezondheid DVG Aruba, subi e website www.dvg.aw 
of yama na 5224200. 


DVG ta sigui desaroyo internacional riba Monkeypox 


Aruba ta delinea su maneho pa cu Monkeypox 


DE: 13 di mei casonan di e virus cu ta ocasio- 
na Monkeypox of tambe yama Apenpokken na 
Hulandes, ta wordo raporta na World Health Organ- 
isation (WHO) for di paisnan no endemico pa e virus 
aki. Cu otro palabra e virus aki ta wordo detecta na 
paisnan unda normalmente e no ta wordo encontra. 


Loke mas ta hala atencion di Organisacionan Mundial 
di Salud ta e hecho cu mayoria di e casonan raporta 
no tin un historia di biahe tampoco pa un pais unda e 
virus normalmente ta ser encontra. Monkeypox nor- 


malmente por ser encontra den diferente ciudad di 
Africa, pero recientemente mas di 12 pais a raporta 
casonan aisla di e virus. 


Como pais turistico Aruba ta sigui e desaroyonan 
internacional aki di cerca. Den cuadro di esaki De- 
partamento di Salud Publico a cuminsa reforsa nan 
sistema di vigilancia y monitor pa si posibel caso por 
presenta. Tambe a cuminsa organisa contacto cu or- 
ganisacionnan di salud local y internacional pa delinea 
maneho. 

Deceso dramatico 


Turista a hoga mientras su esposa 
ta warde sali for di lama 


Dit atardi a sosode un caso tristo caminda un turis- 
ta masculino, a perde su bida mientras cu el a bay sambuya 
na Baby Beach mientras cu su sefiora, tabata sinta riba beach ta 
warde sali for di lama. A bati alarma pa e caso tristo aki 3.40 dia- 
domingo atardi y mesora central a dirigi un patruya pa Big Mama 
Grill na Sero Colorado, na Baby Beach. 


Na e sitio ta papia c'un empleado di e restaurant kende ta declara 
cu un rato prome un homber di inicial S. a yega eynan y a entrega 
un celular preto Samsung, bisando cu el a haya esaki riba fondo 
di lama. 


Segun e persona aki, el a mira e celular den man di un homber cu 
tabata snorkel banda di dje na e sitio pero despues di un rato ela 
perde e persona aki for di bista y no a mir’e mas. 


Polisnan a cuminsa busca rond di Baby Beach y durante di e con- 
trol aki, nan a wordo acerca pa un persona di Palm Tours kende a 
informa cu tin un persona di su grupo cu probablemente ta perdi 
y cu señora di e homber aki ta sinta na e beach sperando riba e 
homber. 


Polisnan a bay y papia cu e señora di inicial S. y el a informa polis- 
nan cu e ta sperando riba su esposo di inicial T.S. sali for di lama 
caminda nan a palabra. 


Polisnan a mustra e señora e celular preto y el a reconoce y con- 
firma cu esaki ta di su esposo y mesora a sigui busca den cercania 
y ora cu a bay controla na e beach patras di JADS, un grupo di per- 
sona a acerca e agentenan na altura di Rodgers Beach, bisando cu 
tin un curpa sin bida na e beach eybanda. 


Polisnan a bay mesora pa controla y ta bin haya curpa di un 
homber kende a resulta di ta e turista T.S. y mesora a pidi un dok- 
ter na e sitio pa confirma morto di e persona y pa 6’or di atardi 
dr Texeira a constata esaki mientras cu a pidi ayudo di slachtoffer- 
hulp pa bin sostene e señora den e momento dificil aki. 


Ne 


E diferencia den Noticia 

Sarpa ta introduci 


su di tres vuelo 


C cu su plan di expansion, e aerolinea Sarpa 
a anuncia cu e lo habri rutanan nobo for di Medellin pa 
Aruba pa e Colombianonan tin mas opcion pa bishita nos 
isla. 


Sarpa lo cuminsa cu un di tres frecuencia semanal for di 
Medellin pa Aruba desde 21 di juni, 2022, mientras e benta 
di pasashi ta disponibel desde 10 di mei, 2022. 


E rutanan disponible ta e siguientenan: 
Diamars: 
Aruba — Medellin 1:34 p.m. 
Medellin - Aruba 9:45 a.m. 
Diahuebs y Diadomingo: 
Aruba — Medellin 6:17 p.m. 
Medellin - Aruba 9:45 a.m. 


Mester resalta cu recientemente durante e ‘Conferencia 
Anual de Turismo de Aruba’ (CATA) pa e mercado Latino- 
americano, e tema central tawata ta reinventando turismo. 
Diferente actividad a tuma luga na e conferencia incluyen- 
do e ‘marketplace’, unda diferente reunion entre socionan 
di Aruba y socionan di e mercadonan di Latinoamerica a 
tuma luga. 


Danki na e bon relacion cu Aruba tin cu Sarpa a logra yega 
na un acuerdo pa tin un frecuencia nobo pa e ruta di Me- 
dellin. 


Mester corda cu den luna di januari Sarpa a cuminsa cu op- 
eracion comercial na Colombia, despues di mas di 40 afia di 
experiencia den servicionan charter y di ambulance aereo. 


Cu e anuncio aki Sarpa ta spera di por ofrece mas alternati- 
va di conectividad internacional sin cu e biaheronan mester 
pasa Bogota pa yega Aruba. 


Segun Miriam Dabian, Directora pa Latinoamerica di A.T.A.; 
“Nos ta sinti feliz di conta cu un ruta nobo pa Aruba, esaki 
ta demostra cu Colombia ta un mercado importante pa nos 
y nos ta spera cu tur biahero por haya e miho opcionannan 
pa haci nan bishita pa Aruba posibel”. Informacion di e vue- 
lonan ta disponible riba e website di Sarpa. 

Gobierno y Universidad di 
Aruba ta organisa e conferencia 
“Hende Muhe Fuerte” 


“Invitado di honor y orador principal, Secretario 
di Estado sra Alexandra van Huffelen” 


De; mainta durante conferencia di prensa di 
gobierno, Prome Minister Evelyn Wever-Croes 
a anuncia cu Gobierno y Universidad di Aruba lo ta 
organisando un conferencia di “Hende Muhe Fuerte” cu 
lo tuma lugar awe diamars, 24 di Mei 2022. E tema di e 
conferencia aki ta “Strong Women Choose to Challenge”. 


E conferencia aki lo cuminsa cu palabra di e rector 
di Universidad di Aruba sra.Viola Heutger sigui pa e 
oradornan. Gobierno di Aruba tin e honor di tin como 
orador principal di e conferencia aki, Secretario di Estado 
sra. Alexandra van Huffelen cu lo toca e tema di hende 
muhe den politica. 


Tambe lo hiba palabra Minister Xiomara Maduro 
elaborando riba e topico di inclusion di hende muhe 
den finansa di Aruba, sra. Clementia Eugene cu lo papia 
di salud mental y bienestar, cu ta un topico sumamente 
importante pa ser nan femenino tuma na cuenta. 


Despues di e oradornan lo tin 2 panel pa trata e pregunta; 
Con nos por garantisa cu nos hende muhenan ta keda den 
posicion di liderazgo den futuro. E prome panel ta consisti 
di sra. Luenne Gomez-Pieters, Directora di Departamento 
di Impuesto, sra. Ronella Croes, Directora di Aruba 
Tourism Authority, sra. Maria Dijkhof-Pita, Directora di 
Departamento di Asuntonan Economico, y sra. Clarienne 
Croes di Women Empowering Women (WOW). 


Prome Minister y Secretario di Estado Alexandra van 
Huffelen lo comparti e di dos panel na unda nan lo delibera 
riba e topico di: Hende muhe den politica, explorando 
bareranan, e forsa y e futuro. 


Por ultimo, sra. Jocelyn Croes, Presidente di e comision 
di Sustainable Development Goals (SDGs) di Aruba lo 
presenta e Aruba Gender Policy. E documento aki ta e 
maneho di genero nacional di pais Aruba. Un documento 
sumamente importante na unda ta describi e situacion 
actual di desigualdad entre hende homber y hende muhe 
na Aruba, unda mester pone atencion y con pa combati 
e desigualdad aki. 


Prome Minister ta extende un invitacion na comunidad di 
Aruba, pa sigui e conferencia aki live a traves di TeleAruba 
awe diamars dia 24 di Mei cuminsando di 10 am te cu 12 pm. 


SINTONISA(T[]) 
10:00am - 12:00pm 


Telearuba 


N 
TELE ARUBA CANAL 13 


f 


FACEBOOK: GABINETE WEVER-CROES 


DERSHIP 
SEMINAR 


¿STRONG WOMEN CHOOSE TO CHALLENGE 


Mainta 

YES! Student Campaign ONLINE! di Aruba Bank 


Aplica pa Cuenta di Studiante ONLINE 


y participa pa gana AWG 3,000,- 


plica awe mes pa un Cuenta di Studiante ONLINE 
y participa pa gana AWG 3,000,- cu e YES! Stu- 
dent Campaign ONLINE! di Aruba Bank 


Tur studiante cu no tin Cuenta di Studiante na Aruba 
Bank por aplica aki: https://www.arubabank.com/ 
campaigns/student-campaign-2022 


Studiante cu tin un Cuenta di Studiante caba na Aru- 
ba Bank tambe por participa door bo referi un amigo 
of amiga pa habri un Cuenta di Studiante ONLINE! 
E studiante cu ta aplica pa un cuenta nobo mester 
pone e nomber (tag) e studiante cu si tin cuenta y cu 
a referi e amigo/amiga, den e comment box di nos 
Student Campaign post ariba Facebook, y di e forma 
aki tambe abo por partipa pa gana e premio. 


Orario di oficina 


Nos orario di oficina ta di 8 AM pa 2 PM. Por fabor haci uzo di nos 
siguiente servicionan pa por regla bo asuntonan bancario: 


* “Online Banking” of aplicacion digital. 

+ Bo tarheta di debito pa haci pago of lanta cen na un di nos ATMnan. 

* Nos servicio di SMS Alert, pa keda informa di tur transaccion cu bo tarheta 
di debito, credito y MultiCard. 


T 523 2250 | www.bancodicaribe.com BANCO DI CARIBE 


Campafia ta valido te 
cu 15 di juli, 2022. Ga- 
nador lo wordo anun- 
cia durante e siman di 
juli 18, 2022. 

Pa asistencia pa aplica 
online por bishita nos 
Digital Lounge na un 
di nos sucursalnan na 
HATO, 

Camacuri of San Nico- 
las, y un di nos Digital 
Ambassadors lo asist- 
ibo. Pa mas informa- 
cion por Whatsapp 
592-7777 of yama 
527-7777. 


DIRECTIE 
INFRASTRUCTUUR 
EN PLANNING 


Directie Infrastructuur en Planning 
(DIP) lo ta cera dialuna 30 mei 2022 


Directie Infrastructuur en Planning (DIP) su oficina 
ubica den INFRA gebouw (unda DOW ta ubica) na 
Wayaca nr. 68, lo ta cera pa publico riba dia 30 di mei 
2022. Esaki en conexion cu digitalisacion di proceso 
interno. 


DIP ta sigui duna servicio digitamente. Por continua 
cu entrega di documento of cierto peticion(nan) y 
pregunta online via https://dip.aw of manda nos un 
email info@dip.aw . Pa mas informacion por bishita 
nos website. 


Directie Infrastructuur en Planning ta pidi disculpa 
pa cualkier inconveniencia cu esaki por causa y ta 
gradici un y tur pa e comprension. 


Diamars 24 di Mei 2022 


erica tabatin varios delegacion na Aruba pa 
yuda riba diferente tereno. Un di e delegacionnan ta 
IMF cu ta reuniendo cu diferente departamento y instancia 
pa asina yuda riba e tereno di evaluacion cu nan ta haci 
regularmente. Ademas nan durante di nan bishita, nan 
ta yuda cu otro temanan tambe manera presupuesto, 
impuesto y reforma fiscal. 


Prome Minister Wever - Croes a splica cu banda di IMF, tin 
un delegacion cu yama TWO Hulanda (loke lo bira COHO 
den futuro), cu ta bin Aruba pa papia cu tur instancianan 
pa hunto cu Aruba, traha riba e “uitvoeringsagenda” di e di 
tres kwartaal di e aña aki (juli-augustus-september). 


“Semper 1 luna prome nan ta bin y nan ta sinta cu tur hende 
pa nan por haya un mihor bista di kico ta posibel y kico no 
ta posibel. Den cuadro di esaki a dicidi di laganan mira un 
parti bunita di Aruba y a tene e encuentro na Savaneta na 
Aruba Ocean Villas, pa combersa y intercambia ideanan cu 
nan.” Aruba Ocean Villas ta di un señora local determina 
y dinamico, cu a realisa e bunita inversion aki riba propio 
forsa. Esaki kier a mustra tambe na e bishitantenan, cual ta 
e poder cu e hende muhe tin ora cu nan propone nan mes. 


Terminando, Prome Minister Wever - Croes a expresa cu 
ta hopi importante pa mantene e relacion bon cu tur e 
instancianan aki, paso na fin di dia nan ta yuda nos cu 
evaluacionnan y esey ta algo cu ta aprecia. 


ANUNCIO 


En conexion cu Dia di Ascension, SETAR ta 
informa cu tur su oficinanan y teleshopnan 
lo ta cera: 


e Diahuebs 26 di mei 2022 
e Diabierna 27 di mei 2022 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
Whatsapp na 597-9999. 


©) SETAR 


Mainta 


Discurso di Minister di Finansa y Cultura mr. Xiomara Maduro 


Encuentro Multicultural Celebracion 
Dia Mundial di Diversidad Cultural 


pa Dialo 


inister di Cultura a hiba un discurso diasabra ultimo 

durante un evento na Cas di Cultura relaciona cu “Dia 
Mundial di Diversidad Cultural pa Dialogo y Desaroyo”. Un 
dia caminda a celebra e rikesa multicultural cu nos tin na 
nos Pais Aruba. Un anochi riba cual por a disfruta di un 
intercambio cultural di varios talento den forma di musica, 
baile y expresion artistico. 


E mandatario a recorda cu afia pasa, para riba e mesun 
tarima na momento cu ela haci apertura di e evento aki 
tabata dilanti un sala bashi door di e protocolnan di e 
pandemia. E aña aki pa un y tur e ta un momento special, 
pasobra atrobe nos por bini hunto pa nos por comparti cu 
otro. Ta un alegria di por tin un publico grandi pa presencia 
e di dos Encuentro Multicultural relaciona cu Celebracion di 
Dia Mundial di Diversidad Cultural pa Dialogo y Desaroyo. 


Na afia 2001 UNESCO a haci un declaracion pa reconoce 
dia 21 di mei como Dia di diversidad cultural y na aña 2003 
Nacionnan Uni a declara 21 di mei oficialmente como Dia 
Mundial di Diversidad Cultural pa Dialogo y Desaroyo. 


UNESCO y Nacionnan Uni ta confia cu si den cada pais 
por trece diferente cultura hunto, cu esaki ta contribui na 
paz, na desaroyo positivo y stabilidad social den e Pais. Pa 
medio di dialogo, comunica cu otro y inclusion, un Pais por 
logra biba den paz, harmonia y cu respet pa otro. 


Riba e anochi aki Pais Aruba ta uni na e iniciativa di 
Unesco y Nacionnan Uni pa experiencia un bunita show di 
intercambio cultural, durante cual ta duna atencion na nos 
cultura y cultura di tur otro nacion cu ta biba hunto cu nos. 


Nos Pais ta brinda hogar na mas cu 90 nacionalidad di mas 
cu 130 pais. Segun Oficina Central di Estadistica Aruba, 
durante e Censo na aña 2020, a constata cu 37% di e 
poblacion di Aruba, ta personanan di otro nacionalidad. 


Esaki ta demostra cu apesar cu nos ta un pais chikito, nos 
Pais ta cas di varios nacionalidad, di diferente cultura, 
tradicion, balor y custumber cu ta biba den paz y harmonia 
cu otro. 


E mandatario a pidi pa haci uzo di e dia aki tambe pa 
reflexiona riba e balornan di diversidad cultural, riba e 
importancia di dialogo intercultural, pa compronde y 
respeta cultura di otro. Fomenta igualdad, siña di otro y 
biba den amor y union pa fortalece nos Pais Aruba. 


E fecha 21 di mei tambe ta un fecha historico pa pueblo 
di Aruba, ya cu riba e fecha aki 19 aña pasa, Aruba a 


o yv Desarovo 


oficialisa nos idioma materno Papiamento. Nos dushi 
idioma Papiamento ta locual ta uni nos y diferente otro 
nacionalidad cu a bin residencia aki. 


Minister Xiomara Maduro a haci uzo di e oportunidad 
tambe pa gradici un y tur cu a participa di un of otro forma, 
pa nan interes, esfuerso, trabou y aporte cu a ser haci pa 
e anochi, pa asina un y tur por a disfruta di un tremendo 
intercambio cultural. 


Palabra di gratitud na Departamento di Cultura, en especial 
e lider di e proyecto sr. Jhon Freddy Montoya cu a traha 
inalcansablemente y cu hopi pasion, pa haci e evento aki 
posibel. E mandatario a gradici tambe tur e miembronan 
di Cuerpo Consular na Aruba y Fundacionan cu semper ta 
participa pa asina por realisa e encuentro multicultural aki. 


Na final e mandatario a 
haci un apelacion na un y 
tur pa ban sigui aporta na 
e Dia Mundial di Diversidad 
Cultural. Sigui fomenta 
inclusion y integracion, sigui 
biba den paz, trankilidad, 
harmonia y den union. 


Na tur cu a haci Aruba nan 
cas, danki pa tur locual cu 
boso ta aporta na bienestar 
di nos Pais Aruba. Laga nos 
sigui traha den amistad y 
union pa fortifica nos Pais. 
Nos diferencia ta locual ta 
enrikece nos y nos respet ta 
locual ta uni nos. 

Ri a termina un curso tocante di 
“Documenten Controle ( DOC-1)”. E curso aki 
a wordo duna pa Koninklijke Marechaussee KMAR 
hunto cu Scol di Polis E.J. Watty Vos. E ta un curso 
traha y dedica pa personalnan cu ta traha na frontera 
di Pais Aruba. E ta basa riba con pa reconoce y trata 
na momento cu haya documentonan falsifica. 


E curso tabata uno basta intenso na unda personal di 
IA (Immigracion Aruba), GNC (Guarda Nos Costa) 
y KPA (Cuerpo Policial Aruba) a participa y na final 
a logra pase cu exito. Cu e curso aki e personal ta mas 
prepara pa asina eleva e seguridad na nos frontera. 


Minister di Husticia y Asuntonan Social Sr. Rocco 
Tjon tabata presente hunto cu e representantenan di 
KMAR, director di Immigracion Aruba Sr. Hoo, di 
Guarda Nos Costa Sr. Kramers y di Cuerpo Policial 
Aruba Sra. Richardson-Baars. 


Esnan cu a haya nan certificado: 


G.M. TROMP, M.M. MADURO, R.R. CROES, 
P. HALLEY, I. MADURO, D. PHILLIP, G. 
SOLOGNIER, M.T. WILLIAM, R. LOPEZ 
MIRANDA, S.A. BIKKER, G.F. VROLIJK, R.A. 
KELLY, L. KELLY, G.E. WERLEMAN, N.T. 
CROES, M. RAS, J.C. WERNET, M. MARIA, 
L.J. LACLE, M.C. JARZAGARAY 


Pabien na tur persona cu a participa. Esaki ta e inicio 
di e curso aki dentro di poco e parti dos ta inicia pa 
asina eleva y combati criminalidad na nos frontera. 


Mainta 

Minister Rocco Tjon: 


Diamars 24 di Mei 2022 


A lansa oficialmente campaña nacional 
contra abuso di mucha “Mi Mes Un Heroe” 


lasabra anochi, durante un evento unico y special, 

den presencia di Gobernador di Aruba Sr. Alfonso 
Boekhoudt, Minister President Sra. Evelyn Wever-Croes, 
Colega Minister di Enseñansa y Deporte Sr. Endy Croes, 
Parlamentarionan, profesionalnan den e veld social, FIDAC, 
TeleAruba y mayornan a lansa e videoclip “E ta mi curpa” 
como tambe e teaser oficial di e campaña nacional contra 
abuso di mucha; “Mi Mes Un Heroe”. 


Durante e evento aki, Minister di Husticia y Asuntonan 
Social Sr. Rocco Tjon a presenta e proyecto unico aki, cual 
recientemente a keda aproba pa Parlamento di Aruba. Un 
proyecto cu lo conta cu sosten di, principalmente, Ministerio 
di Enseñansa y Deporte pero tambe demas ministerionan. 
Un proyecto cu ta parti den tres fase, di cual e prome dos 
fasenan lo conta cu e colaboracion di TeleAruba pa asina 
lansa e 52 episodionan educativo. 


Ministerio di Husticia y Asuntonan Social a wordo aserca 
pa TeleAruba, cu e propuesta di un programa di television 
educativo pa asina trece conscientisacion contra abuso di 
mucha na Aruba. Despues di a reuni cu varios miembronan 
den e veld social, a toca e turno pa reuni cu Sra. Edselyn 
Figaroa y Sra. Liza Helder, di Fundacion Instituto Desaroyo 
pa Arte y Cultura (FIDAC) kendenan ta e motor tras di “Mi 
Mes Un Heroe”. 


Ora a wak y scucha e presentacion, a keda asombra con bon 
e proyecto ta hinca den otro, y a cumpli cu tur rekisito cu a 
wordo menciona pa e expertonan den e veld social. Segun e 
mandatario, e no ta kere den coincidencia y ora a scucha e 
presentacion di Edselyn y Liza, no a pensa mes pa reinventa 
e wiel, y a wak e proyecto aki como uno duradero na e 
bienestar di nos muchanan. 


Edselyn Figaroa ta un persona clave den e proyecto aki, 
mirando cu el a bin ta traha dies aña riba e proyecto aki. Un 
proyecto cu el a presenta 16 biaha y na e di 17 biaha a haya 
e oido rotundo di Minsiterio di Husticia y Asuntonan Social 
pa hunto realisa un proyecto di e magnitud aki. Manera a 
wordo menciona, e proyecto aki ta parti den tres fase, di 
cual e prome dos fasenan lo ta 52 episodio educativo yena 
di cancionnan basa riba e buki di Mi Mes Un Heroe, cual lo 
cuminsa na Augustus 2022 pa medio di TeleAruba. 


E di tres fase ta pa lansa e buki di “Mi Mes Un Heroe” na 
scolnan, cual ta consisti di 10 capitulo cuminsando na e parti 
di prevencion y ta caba na e parti curativo. Actualmente, 
e buki ta den revision serca profesionalnan den e veld y 
psicologonan pa asina duna aun mas contenido na e buki aki. 
Pa e motibo aki, ta conta cu sosten di Ministerio di Enseñansa 
y Deporte pa asina por realisa cu e buki aki pronto por drenta 
scolnan y bira parti di e curiculo a largo plaso. 


Por ultimo, kier añadi cu Ministerio di Husticia y Asuntonan 
Social ta un ministerio unico, pa motibo cu hopi biaha 


husticia y asuntonan social ta bay man den man cu otro. Den 
cuadro di esaki, Minister Tjon a indica cu e tematica aki ta 
cay man den man cu Husticia y pa e motibo ey a percura pa 
tuma diferente accionnan; ya caba a certifica nos Jeugd en 
Zeden Politie. Banda di esaki, a ekipa e sala di interogacion 
cu material nobo, a percura pa Aruba por haya su propio 
dokter forensico pa asina yega na un “waarheidsvinding” 
mucho mas solido ora di presenta e caso na hues. 


Tambe, tin e proyecto di e Family Justice Center andando, 
cu ya caba ta dunando diferente trainingnan na Agentenan 
Policial pero tambe na e veld social, pues e tematica aki 
ta hayando su debido atencion. E mandatario a manda 
palabranan di pabien na tur esnan cu a haci e proyecto aki 
uno posibel, principalmente Edselyn Figaroa y Liza Helder 
di FIDAC, TeleAruba, tur profesional den e veld social 
como tambe beleidmedewerkers di Ministerio di Husticia y 
Asuntonan Social. Pronto nos muchanan lo haya e oido, e 
cuido y e atencion cu nan merece. 

Otro edicion di curso empresario 
independiente chikito/mediano a culmina 
exitosamente pa 12 participante 


u hopi orguyo Camara di Comercio y Industria 

Aruba (KvK) a otorga certificado na e 12 
cursistanan cu a termina e curso Empresario 
Independiente Chikito/Mediano 2021-2022. Esaki 
ta di 7 afia cu e curso ta wordo ofreci pa e empresario 
of e persona cu ta desea di bira un empresario. Meta 
di e curso ta pa e (futuro) empresario por ta miho 
prepara den maneho di su negoshi. 


E curso a inicia na september afia pasa y tabatin un 
trayectoria amplio y cu no tabata facil pero cu sigur ta 
brinda e herment necesario na e (futuro) empresario. 
E curiculo disefia door di Camara di Comercio y 
Industria Aruba (KvK) ta special pa e formalisacion 
di un empresa chikito/mediano (SMEs). 


E cursistanan a sigui pa 8 luna intensivo les semanal 
riba diferente materia consistiendo di un cantidad 
amplio di topico entre otro marketing, legislacion, 
finanzas y administracion, impuesto, liderazgo 
y varios otro aspecto manera diseña y presenta 
un business plan. Hunto cu esaki nan a haya e 
oportunidad pa promove nan mes pa bin na remarke 
pa financiamento via Qredits. KvK kier logra via e 
curso pa informa y educa e (futuro) empresario pa ta 
miho prepara na momento di establece y maneha su 
negoshi. 


Pa e cursistanan e periodo di curso tabata un periodo 
extenso cu a rekeri hopi dedicacion y trabou duro 
pa por pasa nan examen cu exito. Algun persona tin 
un negoshi caba y otro tin nan trabou diario pues e 
estudio y preparacion pa cada les den oranan liber 
sigur ta un sacrificio. 


Ta remarcabel con anima e cursistanan ta y alabes 
cu e curso ta brinda nan e oportunidad di amplia nan 
network comercial. E curso ta rekeri un porcentahe di 
presencia di 80%. Sin cumpli cu esaki e ta bira dificil 
pa completa e curso cu exito. Esnan cu a completa e 
curso a ricibi nan certificado. 


Entrega di certificado a tuma luga diabierna ultimo, 
20 di mei 2022 na KvK, sigui pa un celebracion 
ameno cu familiar y amistades. Director Ehecutivo, 
sr. Martijn Balkestein, a felicita e cursistanan y a 


bisa algun palabra di estimulo pa sigui dilanti y cu KvK lo ta 
semper na nan disponibilidad. Despues di esaki sr. Balkestein 
a otorga e certificado na e cursistanan. 


Hunto cu e balor cu e certificado tin pa e persona y su 
negoshi, e logro aki di e cursista lo wordo registra na Camara 
di Comercio na momento cu e negoshi wordo inscribi. 
Palabranan di gratitud ta bay na tur esnan cu a coopera na 
realisa e curso aki cu nan experticio y dedicacion: Dave 
Martinus, Hilde Rodriguez-Taekema, Mary Baarh, Charisse 
Hoen-Daly, Rothmar Coenraad, Charitza Statia, Gos Oduber, 
Diederik Kemmerling, Mark-Benson Denz, Bruce Harms, 
Boy Ecury, Joselyn Koolman, Ronald Erasmus, Roberto 
Lejuez, Herbert Diaz y e team di Qredits Aruba. 


E siguiente curso di Empresario Independiente ta planea 
pa start na september 2022 y lo culmina durante luna di 
mei/juni 2023. Fecha exacto lo wordo comunica dentro 
di poco. Tur esnan cu kier participa den e siguiente 
curso 2022-2023 por cuminsa registra di awo caba. Pa 
participa ta pidi pa manda bo CV pa businessinfo@ 
arubachamber.com. Pa mas informacion por tuma 
contacto cu departamento di Business Information 


& Support na businessinfo@arubachamber.com of 
yama na 5821566 ext. 30/35/42. 


KvkK ta spera di por sigui brinda e apoyo y educacion necesario 
pa un y tur cu kier cuminsa cu su empresa por ta bon prepara 
pa esaki. 

Mainta 
Homber sin rijbewijs y sin 
permiso di estadia y burachi 


iadomingo na salida di solo banda di 6'or, polisnan cu 

tabata patruyando den cercania di stacionamento di 
The Mill Resort, a tuma nota di un auto cu tabata ban- 
donando e sitio, dal den un otro auto staciona eynan. 


E auto di marca Nissan Note, despues di e dal den e otro 
auto den bista di polis, doodleuk a dicidi di sigui core 
mescos cu nada a pasa y mesora polisnan a bay su tras y 
despues a subi LG Smithboulevard y aki polisnan a sigui 
su tras. 


A duna e chofer señal pa para y na altura di e retonde dilan- 
ti di Superfood y polisnan a baha bya papia cu e chofer di 
inicial P. kende mesora cu el a habri boca, a saca holo di 
alcohol y ora cu a pidi e chofer pa su documentonan per- 
sonal y di e auto, e no por a cumpli cu e orden aki. 


Polisnan a bay over na su detencion relaciona cu coremen- 
to di auto bou influencia di alcohol y el a wordo hiba me- 
sora pa warda di polis na Shaba, caminda a bin resulta cu 
e ta kedando ilegal aki na Aruba. 


A avisa personal di Warda nos Costa pa e wordo traslada 
pa Dakota pa atende cu su salida for di e isla. 


vu MEL 2022 

Aruba Bank ta felicita Richard Rodriguez pa a logra 
su meta di core e 72KM di e Ronde van Aruba como 
coredor individual. 


Ta despues di 13 aña cu Richard ta alcansa su soño 
di yega final di Ronde van Aruba 2022, despues di 
hopi lucha y sacrificio. Coleganan di Aruba Bank ta 
comparti e emocion y alegria di a mira Richard na 
varios punto di e ruta pa sigui dune animo durante di 
e trayectorio. 


Gerencia y tur su coleganan di banco ta comparti e 
orguyo y ta felicita Richard pa su perseverancia y 
gran logro. Richard ta un ehempel y inspiracion, pa 
semper kere den bo mes y sigui lucha pa alcansa bo 
metanan. Masha pabien Shaty! 

Final di division di Honor lo wordo 


hunga entre Dakota y RCA 


por finalista di division di Honor a bira conoci diadomin- 
go atardi caminda despues cu Dakota for di diaranson 
a sigura su posicion den e gran final, RCA a logra bira e di 
dos finalista ora cu el a derota e mesun ekipo di Dakota cu 
anotacion di 3-2. 


Un victoria cu no a sigura e puesto finalista ainda pero ora 
cu den di dos wega La Fama a sufri un derota sorpresivo 
contra di Britannia cu anotacion di 4-1, e clasificacion di e 
tricolornan di Solito a bira un realidad. 


Den e prome wega di diadomingo, Dakota cu tabata invic- 
to logrando cuater triunfo sigui, a enfrenta RCA cu tabata 
luchando cu La Fama pa e di dos puesto den e gran final 
caminda Dakota a saca bentaha di 2-0 den e prome tempo, 
hincando RCA den un situacion hopi delicado sin duda. 


Cos a cuminsa un tiki bruha pa RCA ora cu na di 7 minuut 
di wega, e defensa central Christian Sinisterra ta deposita e 
bala tras di su propio portero Abdul pa pone Dakota ariba 
1-0 y pa un rato e ekipo di Solito a mustra bruha. 


E situacion a bira ainda mas dramatico ora cu nan di 34 min- 
uut di e prome tempo Daniel Briseño bolbe supera portero 
Abdul pa amplia e bentaha di Dakota na 2-0 y hincando RCA 
den un skina peligroso. 


Sinembargo RCA no a laga mucho tempo pasa y dos minuut 
despues ta bira desconta bentaha ora cu Erik Santos, cu a 
bin ta cargando e ekipo aki, ta logra di anota e prome gol di 
RCA y pone e marcado na 2-1 cu cual anotacion e prome 
tempo a finalisa. 


Jhon Silva di RCA a bira e homber grandi ora cu tanto na di 
47 minuut, esta dos minuut despues cu a reanuda e partido, 
primeramente ta empata e partido pa su ekipo, despues e 
ta mira un otro gol di dje wordo anula pero na di 87 minuut 
ta sigura e triunfo di RCA anotando e 3-2. 


LA FAMA 


E triunfo di RCA a pone cu La Fama mester a sea empata 
of gana pa ainda keda na bida y spera e ultimo fecha pero 
hungando contra un ekipo di Britannia ya elimina, e ekipo 
di Savaneta no a mustra den su ritmo y den e prome tempo 
a practicamente perde tur cos. 


Tur cuater gol di Britannia a wordo anota den e prome 
tempo den un lapso di 16 minuut caminda Daniel Linsheer 
a anota na dos ocasion na di 27 minuut y 34 minuut, David 
Castro a anota na di 32 minuut mientras cu Juel Balentin a 
pone e marcado na 4-0 na di 43 minuut di e prome tempo 
fatal aki pa La Fama. 


E unico gol di La Fama a keda anota pa e centro delantero 
Davidson Kaarsbaan na di 94 minuut di wega caminda e 
ekipo di La Fama tabata falta varios hungado pa motibo di 
lesion. 


Proximo fin di siman, diasabra venidero 28 di Mei, e dos 
weganan cu falta di e semi final lo ser hunga caminda Da- 
kota lo enfrenta La Fama y RCA lo tin cu enfrenta Britannia 
cu tur cos dicidi caba. 

Mainta 


Xander Bogaerts no kier sosega 


De anochi Xander Bogaerts a haya su mes den un 
semi coalicion cu e left fielder Alex Verdugo y cu a si- 
lencia e stadion di Ted Sox por completo. 


Xander a cay riba su lomba parti abou y tabata sclama di 
dolor y el a wordo reemplasa mesora Cordero mientras cu 
el a ser someti na un chequeo medico. 


Den e wega di diasabra anochi, ata Xander manera un 
balente den alineacion ya cu e no kier a tende di keda for 
di acción y descansa e lomba y el a bay di 2-0 den e wega 
aki c’un careda empuha y otro careda anota. 


Diadomingo mesun cos ya cu e kier a hunga e final di e 
serie contra di Seattle Mariners y apesar di e dolor, e short- 
stop Arubiano a bati di 4-2 den triunfo di su equipo den 
wega cu nan a bari e serie for di Mariners. 


Diadomingo ultimo e team di Aruba Karate Bond (AKB) 
a sali pa Corsow pa participa na e “XXXV Panamerican 
Curaçao Championship 2022”, cual ta tuma luga di 23 pa 
28 di mei na World Trade Center Curaçao. Directiva di AKB 
ta sumamente orguyoso cu e salida di e atletanan Alejan- 
dro Gonzalez Lujan y Juan David Velasquez. 


Participacion 


E atletanan Juan David Velasquez y Alejandro Gonzalez 
Lujan lo participa den e categoria Senior (18+) tanto den 
seccion ‘kata’ (tecnica di karate) y ‘kumite’ (pelea/brin- 
gamento). Preparacion di e team tabata den man di coach, 
“Sensei” Alberto Gonzalez. Ambos atleta na luna di febru- 
ari a trece seis medaya cas. Cu participacion na e campe- 
onato Panamericano aki, Alejandro Gonzalez Lujan y Juan 
David Velasquez ta haya e oportunidad pa demostra nan 
tecnica, resistencia y potencia. Otro miembronan di direc- 
tiva cu tambe a biaha pa Corsow, ta “Sensei” Felix Tromp 
y “Sensei” Gustavo Velasquez. Ambos instructor di karate 
lo participa na diferente curso y examen e.o pa arbitrahe. 


Gradicimento 


Directiva di AKB ta gradici tur cu a contribui na e biahe aki. 
Un palabra di gradicimento special pa Arubabank kende 
a patrocina e uniform di e team. Tambe nos ta gradici tur 


karateka miembro di AKB, tur mayor, Stichting Sport Sub- 
sidie Aruba, Aruba Sport Unie, Comite Olimpico di Aruba y 
tur persona cu di un forma of otro ta apoya karate di Aruba. 

Mainta 


Manchester City ta ripiti como 
campeon den wega dramatico 


iba e ultimo fecha di temporada, e dos ekiponan di Pre- 

mier League, Manchester Ciry a logra un triunfo drama- 
tico pa tene Liverpool na di dos luga y asina corona su mes 
como campeon di e liga pa di dos temporada sigui. 


Manchester City a hunga su wega na cas contra di Aston 
Villa mientras cu Liverpool a ricibi bishita di Wolverhampton 
Wolves caminda City tabatin bentaha di un punto riba su 
rival di London. 


Silencio total den e stadion di Manchester ora cu Aston Villa 
a saca bentaha di 1-0 den prome tempo cu gol di Cash y e 
drama a cuminsa bira mas grandi ora cu Phillip Coutinho a 
amplia e marcado pa Villa na di 69 minuut di wega.Pero e 
ekipo di City di Pep Guardiolan a dicidi di lanta for di soño y 
busca loke nan tin derecho ariba y ta logra di anota tres gol 
den un lapso di cinco minuut pa bolter e marcado. 


Primeramente tabata Gundogan cu ta pone e marcado na 
2-1 na di 76 minuut y dos minuut despues tabata Rodri cu ta 
logra e gol di empate y e stadion a rementa ora cu na di 81 
minuut Gundogan a bolbe anota e gol di triunfo pa sigura e 
titulo di Manchester City. 


N 


Ayera e momento a yega porfin pa tur fanatico di AC Mi- 
lan ora cu e ekipo a logra un triunfo di 3-0 riba e ekipo di 
Sassuolo pa sigura e titulo superando Inter Milan pa dos 
punto. 


Un temporada cu e ekipo a sufri, a pasa den periodonan 
bon y malo pero na final a logra di saca suficiente bentaha 
tanto riba Inter Milan pero tambe riba Napoli cu pa largo 
rato tabata un rival hopi cerca pero cu den ultimo siman- 
nan a faya y perde distancia. 


Milan no a laga mucho tempo pasa pa sigura e prome 
puesto ora cu e veterano centro delantero Frances, Oli- 
ver Giroud ta anota e 1-0 na di 17 minuut di wega y un 
rato despues na di 32 minuut e bolbe anota e 2-0 pa pone 
e miles di fanaticonan di Milan den e stadion di Sassuolo 
cuminsa fiesta na grandi. 


Den mesun prome periodo tabata e medio campista Fren- 
kie Kessi cu segun rumornan lo firma cu Barcelona, a logra 
pone e marcado final na 3-0 na di 36 minuut y loke a resta 
di wega tabata historia. 


Un di e figuranan mas popular di e ekipo, esta Zlatan Ibra- 
himovic a drenta an di 76 minuut reemplasando Giroud 
pero simplemente tur hende tabata spera e gran final. 

Mainta 


Diamars 24 di Mei 2022 


Kylian Mbappe ta keda 


PSG sumamente felis y Real 
Madrid formalmente furioso 


Pa lunanan largo Kylian Mbappe a hunga un tipo di wega di aje- 
drez pa loke ta su futuro despues cu na final di e actual tempo- 
rada, e keda como hungado liber. 


Tur speculacion tabata dirigi di su yega na Real Madrid, mien- 
tras cu otro ekiponan cu kende e tabata wordo menciona, sim- 
plemente a bula afo ya cu a bira bon cla cu ta HOOOPIII placa 
mester tin pa firma e delantero Frances aki di apenas 23 aña. 


Te cu siman pasa tur cos, tur pero tur dos tabata mustra cu e 
hoben Mbappe lo bay pa Real Madrid y hasta a haci un bishita 
siman pasa na e ciudad caminda hopi hende a wak den centro di 
Madrid pero tur hende a pensa cu el a yega pa firma. 


Paris Saint Germain sinembargo cu su doño multimiyonario sim- 
plemente no kier a duna pa perdi a sigui igual cualkier oferta cu 
Madrid of cualkier otro club kier a duna y diasabra anochi e de- 
cision a cay ora cu Mbappe a anuncia cu e lo renoba su contract 
cu tres aña te cu 2025 cu su actual ekipo di PSG. 


Ta mas cu claro cu na Paris tabatin fiesta y na Real Madrid e hen- 
denan tabata furioso cu e desaroyo aki, ya cu tur speransa di 
Florentino Flores tabata dirigi riba e hoben super strea Frances 
y awor e presidente di Real Madrid kier keha PSG pa e forma con 
nan ta pone placa den wega pa haya contract di e hungado. 


Kylian Mbappe ta bay gana un suma di 4.7 miyon euro pa luna 
cu ta acumula na 56.4 miyon euro pa aña pero na mes momento 
e lo ricibi un suma di 150 miyon euro pa pone su firma bou di e 
contract cu e ekipo di PSG. 


Fuera di esey e representantenan di Mbappe a stipula den su 
contract cu e lo tin participacion den e adkisicion di hungadonan 
nobo den futuro y tambe e tin algo di bisa riba decision pa un 
entrenado nobo den futuro te ora cu su contract finalisa. 


Di dos ruman Frans asesina na Rotterc 


E yama Shantienne 
y dos aña pasa a 
mata su ruman 


ROTTERDAM - Menos cu un siman 
a pasa na Hulanda, cu tabatin otro 
asesinato di hoben antiano di 34 aña di 
origen boneriano den Nassauhaven na 
Rotterdam durante un free-for-all den 
cual Santienne tambe a participa pero 
a paga esaki cu su bida. E pagina digital 
“Boevennieuws'cu ta specialisa den 
noticia di crimen a confirma identidad 
di e victima cu ta Shantienne ta ruman 
di Merwin Junny Frans kende tambe a 
muri asesina dos aña pasa. 


LEN 


E pistolero cu nan ta buscando te ainda ta fugitivo a bai tras 
di e victima Santienne kende a core bai pero den bocht di 
Persoonsstraat den e bario Feijenoord ela slip cai y su rivalnan 
cu tabata persiguié den auto a hole nan chens y a basha bala 
riba nan victima. Sinembargo awendia den e barionan peligroso 
na Rotterdam casi tur cas tin camera y den e caso aki e aparato 
a graba henter e episodio caminda por mira practicamente sinta 
den palco con e pistolero ta los henter un cashi di bala riba 
Shantienne kende ta sak den otro y muri. Seguidamente e maton 
a core bai y a drenta den un auto color di plata cu motor sendi 
cla pa start sali pa dies minut despues polis haña e auto kima 
riba Feijenoordkade. 


Awe mainta habitantenan di e bario ainda tabata tembla di 
miedo pasobra nan a sinta mira loke a pasa for di sala di cas 
caminda nan tabata mira television. Doño di e restaurant turco 
Barbados a conta cu su clientenan tabata sinta wak futbol na 
television ora ela tende un rafaga di 4 tiro dilanti di su cas. E 
arma a zona ,laktaktaktak” y tur hende a core bai bentana y e 
turco a sera porta na yabi mesora. 


Ayera mainta mes polis a haña e auto den cual e pistolero a yega 
na Feijenoordkade. 


E famianan di Shantienne a yega na e sitio rapidamente igual cu 
ambulance pero no por a hasi nada mas pa Merwin Junny? Frans. 
No ta prome biaha cu e famia ta perde yiu den forma violento cu 
arma di candela. Shantienne Frans ta ruman di Merwin Junny?” 
Frans cu criminalnan a likida dia 19 di mei 2020. Pe asesinato aki 
corte a condena Michelangelo B. y Anderson B. na 18 y 17 aña 
respectivamente. 


E duo maton a sinta warda Merwin (30) den un bus banda di su 
cas den e bario Bramentuin na Rotterdam y ora Merwin a Sali for 
di cura pa bai su auto nan a tir'é mata. E tironan a lanta su mama 
y ruman muhe for di soño y nan a Sali mira nan yiu y ruman ta 
sangra te muri. Asina Shantienne Frans tambe a mira su ruman 
muri dos aña pasa. 


Dia tabatin e caso contra e dos sospechosonan di e likidacion di 
Merwin Junny’ Frans polis mester a detene Shantienne pasobra 
ela habri porta di sala pa busca moda di bati un di e matonnan. 
Nunca polis a haña sa pa ki motibo a likida Merwin Junny’ Frans 
y ta ken a duna ordo pa likid'é. 

Diamars 24 di Mei 2022 
“Needle Spiking” 


Fenomeno peligroso ta plamando 


Mainta 


manera un plaga na Hulanda 


Den ultimo simannan, un fenomeno nobo a lanta cabes na 
varios luga na Hulanda, cu ta carga nomber di “needle spik- 
ing” y varios caso caba a wordo denuncia na autoridadnan 
policial den varios ciudad grandi di e pais. 


Presencia di e fenomeno aki ta den e bida nocturno camin- 
da tin acumulacion di hopi hende cu ta haci posibel pa den 
e actividadnan cu hendenan ta cerca di otro, hendenan in- 
ocente ta wordo geprik c’un hangua y despues nan ta bira 
malo, caminda hasta nan ta rekeri atencion medico. 


Ta ser pensa cu tin di e antisocialnan aki cu ta haci e cos aki 
pa trata di probecha di nan victimanan, entre otro pa horta 
nan ora cu nan bay off of abusa sexualmente di nan. 


Den fin di siman un total di seis persona a declara cu nan 
a wordo hinca na Kaatsheuvel caminda un mucha muhe di 
18 aña, mester a ser transporta pa tratamento na hospital 
y segun autoridadnan policial, tur a wordo hinca c'un han- 
gua y e casonan ta wordo investiga. 


Seis persona a presenta na seccion di EHBO na Anton 
Pieckplein pa wordo trata despues cu nan ta sospecha di 
e wordo hinca cu hangua mientras cu polis a informa cu e 
mucha muhe di 18 aña cu a wordo transporta pa hospital, 
a regresa cas diadomingo mes. 


E investigacion dor di e Forensische Opsporing ta basa su 
mes awo si e seis hendenan aki realmente a wordo hinca 
sin cu nan sa c'un hangua of cu nan a wordo inyecta pa un 
otro hende conoci di nan mientras tambe ta investigando 
di kico e hoben di 18 aña a bira malo. 


Sinembargo tin mas caso di ‘needle sapiking’ den e bida 
nocturno na Amsterdam segun polisnan y a cu mas de- 
nuncia ta ser haci riba sospecho cu esaki caminda ta trata 
di droga hende cu e inyeccionnan aki pero te ainda e ca- 
sonan no ta asina hopi pero sin ta teme cu e casonan lo 
aumenta. 


Inicialmente autoridadnan a menciona cu e fenomeno aki 
di ‘needle spiking’ no ta conoci na Hulanda pero awor ta 
resulta cu tin casonan serio tumando luga pero ainda auto- 
ridadnan no por presenta cifranan oficial ya cu den varios 
caso ta trata di hendenan cu ta bin di un otro region pa 
pasa fin di siman na Amsterdam y nan caso no ta registra 
eynan. 


BELGICA 


Sinembargo henter e asunto aki ta birando algo mucho 
mas serio ora cu diasabra ultimo, den stadion di e ekipo di 
futbol di Belgica, esta KV Mechelen, un total di 14 persona 
a bira malo durante di e wega y nan tur a declara cu nan a 
bira malo despues di a sinti algo hinca nan. 


Ta trata aki di tanto hende muhe como homber, hendenan 
mayor di edad pero tambe menornan di edad pero mayo- 
ria di e menornan aki, ta mucha muhe. 


Un total di ocho persona a wordo transporta cu ambulance 
pa hospital pa tratamento mientras cu e otronan a ricibi 
tratamento na e stadion mes. 


Eynan si polisnan a informa cu mediconan a constata cu e 
hincanan ricibi, ta di hangua y tur e grupo aki, tabata sinta 
den mesun seccion di e stadion, cu ta tras di e gol die ekipo 
di Mechelen. 


Segun informa e situacion a bira dramatico ora cu un mu- 
cha muhe menor di edad a sak den otro di repente y varios 
caso di fanaticonan cu a bira malo, a keda confirma. 


Hulanda for di afia pasa tabata wordo confronta cu e uzo 
di e asina yama “lachgas” bou di hobennan caminda nan 
ta perde control riba loke nan ta haciendo ora cu nan bira 
halto di e gas aki pero e tabata algo cu na hopi actividad 
pa hobennan, e gas aki tabata wordo bendi pero awor a 
bin acerca e ‘needle spiking’ aki cu ta otro cos serio tambe. 


19 


Diamars 24 di Mei 2022 


Prome parlamentario di cuna 
curasoleño Hubert Fermina a fayece 


WILLEMSTAD - Hubert Fermina kende den su carera 
politico na Hulanda tabata e prome parlamentariodi cuna 
crioyo cu a bira miembro di Tweede Kamer na 1994, a 
fayece e fin di siman aki. 


Ela cumpli 74 aña. Den añanan 90 Fermina tabata e prome 
Antiano di cuna curasoleño un hecho cu semper antianonan 
na Hulanda tabata orguyoso di dje. 


Den su periodo parlamentario su “forte” tabata asuntunan 
di minoria y asuntunan antiano. Personalmente politica no 
tabata su pasion pero un instrumento pa logra su metanan. 


E tabata mas meimei di su votadonan cu den parlamento te 
cu ela haña e reputacion di parlamentario parandero. 


Despues cu su periodo a termina su carera politico a caba 
pasobra e no tabata un fanatico politico. 


Ela bira director di Landelijk Bureau pa combati 
discriminacion racial y tabata persona di confiansa pa su 


partido cu lider politico di D66 ta yama un persona stima y 
un politico cu inspiracion. 


Ela nace 9 di mei 1948 y tabata for y 1974 den practicamente 
tur conseho municipal na Lelystad, Dordrecht, y for di 1994 
e tabata den Tweede Kamer. Ela gradua y specialisa den 


enfermeria y banda di esei e tabata politico fulltime. 


Hulandes aresta entre sospechosonan 


di a mata fiscal antidro 


a Para 


WILLEMSTAD - Na Colombia den dianan recien 
un comando forma pa agentenan antidroga di varios 
nacionalidad a aresta un hulandes entre un grupo 
cu a mata un fiscal antidroga Paraguayo Marcelo 
Pecci. Sigur 17 sospechoso a keda aresta entre nan 
un sospechoso di nacionalidad hulandes. Lider di e 
organisacion criminal cu a duna ordo pa mata e fiscal 
te brasileño Diego Mauricio Blanco kende ta capo tuti 
capo di e grupo PCC. 


Marcelo Pecci tabata un conocido fiscal antidroga na 
Paraguay y casa cu un periodista cu tabata na estado 
y nan tabata di luna de miel na Colombia. Nan tabata 
den becindario di Cartagena na playa di un hotel priva 
ora dos homber riba un Jetski a bin directamente 
riba Pecci y a basha un rafaga di bala cu a mat'é 
inmediatamente. 


uayo 


Nan a aresta sospechosonan na diferente pais entre 
nan un sospechoso hulandes na Colombia pero tambe 
na Santo Domingo y Hulanda mes. Pecci tabata 
investigando e organisacion internacional PCC di 
cual clan Rocha ta forma parti. E hulandes lo tabata 
miembro di Grupo NL cu ta liga cu e organisacion 
italiano ‘Ndrangheta. 

\VEMainta 
Parlamentaria Samira Rafaela den 


wowo di un orcan politico den D66 


WILLEMSTAD - No masha dia pasa 
NOBO tabatin un perfil amplio di e hoben 
politico di D66 cu ta den parlamento europeo 
pa su partido pero ta pasando den wowo di 
orcan despues cu e fraccion di 4 miembro den 
parlamento a bira dos y e tin pelea grandi cu e 
unico colega cu a keda Sophie in’t Velt. 


Rafaela ta parlamentario di sanger y colo 
mixto y como tal hopi hende a asumi cu e ta 
dí origen antiano siendo cu e ta hulandes di 
pura sepa naci den curason di Hulanda. 


E ta luchado pe causa di minoria y hende 
muhe y a logra un reputacion formidabel pa 
su mes apecar di ta den un fraccion diminuto 
pero cu “punch”. Den principio su amiga y 
colega Sophie in‘t Velt 


a promove den e campo politico pero un 
dia e lus a paga y awor e amistad a caba y 
periodo di redo a cuminsa pa kibra su pia 
politicamente. 


Dado momento e situacion a escala te cu e 
dos parlamentarionan no ta papia cu otro y e 
campaña anonimo contra Rafaela a cuminsa 
te cu mester a nombra un comicion di 
integridad pa investiga incidentenan di abuso 
di poder cu tres ex colega a denuncia. 


1. Un di e kehonan ta cu Rafaela ta bully y 
menasa colaborador y cu ta bengansa contra 
su persona pa su exito pasobra el sali eligi cu 
voto personal. 


2. Ki mishi un raport interno den man di 
e corant NRC cu acusacionnan concreto 
solamente cu e acusacion di abuso di poder 
no ta specifica. 


3. tur cos ta mustra riba un intento pa bula su 
cabes den e partido. 


4. D66 no tabata kier Rafaela!! 


5. Den principio e tabata un candidato 


di e segmento minoritario na Hulanda pero cu preparacion 
universitario miho cu su coleganan. 


Hasta tabatin campaña pa miembronan vota riba e candidato 
blanco colo di lechi y no riba candidatonan di tur diferente colo. 
Dos cos ta contra Rafaela: Rafaela a cosecha exito siendo cu nan 
a tir’é den neishi di vruminga brabo pa e fracasa. 


Ela hasi estrago den su introduccion dia ela bira parlamentario 
asina hoben. E ta hoben, inteligente y no ta blanco loke ta un 
formula formidabel cu lidernan di D66 net kier a evita. 


SUBSCRIBE 


Aki tin un OR code cu por scan y bira un 
abonado di AWEMAINTA completamente 
GRATIS. 

Sopi pura ta sali salo...... 


Cyberluck a perde caso contra corant 


y radio pa prohibi publicacion 


WILLEMSTAD - E compania local Cyberluck cu ta 
bende licencia di casino pa opera riba mercado 
internacional pa wega di placa y cual na su 
turno tin permit pa duna candidatonan licencia 
individual, ta den noticia negativo un biaha 
mas na Hulanda pa motibo cu nan a cuminsa 
un caso contra un publicacion imaginario y a 
perde e caso riba tur punto. Cyberluck ta un 
di e 7 companianan madre cu por duna sub- 
licencia pero nan t'asina alergico pa publicidad 
negativo cu nan a trata di evita un publicacion 
den e semanario 


De Groene Amsterdammer y na radio Argos 
di antemano pero hues den huicio sumario na 
Amsterdam a bari tur e demanda for di mesa. 
Cyberluck tin permit di Curacao 


E-gaming pa opera casino internacional 
pasobra gobierno di Corsou mes no ta atende 
cu permit di casino online directamente pero 
ta pasa e poder aki den man di shete compania 
independiente di cual Curacao E-gaming (N.V. 
1668/JAZ) ta un di nan. 


Curacao E-gaming te prome Portador di licencia 
cu por duna permit di casino na interesadonan 
cu ta cualifica, for di 1996. Un pregunta cu 
ta surgi serca periodistanan investigativo 
hulandes ta cu e casinonan aki ta save pa 
hunga placa via nan. Director di e compania sin 
sa kiko e programanan ta contene a cuminsa un 
caso pa prohibi nan publicacion y transmicion. 


Ta obio cu Corsou su sector di casino 
internacional pa regla no ta 100% save pasobra 
semper tin elementonan cu ta busca moda di 


burla regla pero pa tur sigur un cliente di casino 
por consulta cu clasificacion di e miho casinonan 
cu tin licencia di Curacao E-gaming. 


Bayendo al grano, reporteronan di e plataforma 
investigador hulandes Investico a  aserca 
Angelique Snel-Guttenberg kende ta director di 
Cyberluck cu tin licencia di Curacao eGaming NV y 
a somete algun pregunta pe contesta di acuerdo 
di e principio di check y double check. E sefiora 
no a contesta e preguntanan pero a cuminsa un 
caso den corte mesora pa prohibi un eventual 
publicacion di un relato imaginario. 


Cyberluck a argumenta cu nan tin miedo di sufri 
dafio di reputacion ireparable y a exihi prohibicion 
di e publicacion cu di antemano tabata un 
demanda fantasmagorico. 

GRADICIMENTO / INVITACION 


Di profundo di nos curazon nos kier a gradici tur persona cu di un manera of 

otro a demostra amor y carifio durante bida, atenshon na momentonan dificil di 

fayecimento, y na despedida di nos querida casa, mama, wela, bisawela,ruman, 
tanta: 


Doloria “Dolores of Chichi” Thiel Gomez 


Un palabra di danki na Dr. Yuri Caceres, verpleegsternan di piso A2, specialmente 
Nicole, Franchesca y Nina, pa e e bon trato y atenshon. 


Boso muestra di atenshon ta wordo hopi aprecia y tawata un gran sosten y 
consuelo pa famia. 


Alavez nos kier a invita tur famia, bisiña y conocirnan pa compaña nos na 3 
Santo Sacrificio di misa na Immaculada Concepcion na Santa Cruz 


Diamars: 24-05-2022 7:00 PM 
Diaranzon: 25-05-2022 7:00 PM 
Diabierna: 27-05-2022 7:00 PM 
Riba diabierna despues di misa, lo tin un rosario na cas, 
Sabana Grandi 64A. 


Boso presencia lo wordo altamente aprecia. 


Gradicimento / Invitacion 

Di profundo di nos curason nos ta gradici tur hende cu di un of otro manera a 

mustra atencion, amor y carifio durante bida, fayecimento y despedida di nos 
querida tata, suegro, welo, ruman, omo y amigo: 


Pedro Dirksz 
Mihor conoci como: “Bubu” 


Boso muestra di atencion ta di hopi aprecio y un gran sosten pa nos. Un danki 
na un y tur cu a manda carchi, krans, whatsapp, email y a hasi yamada nan 
telefonico. 


Tambe na Aurora Funeral Home pa cu su bon servicio y atencion. 


Boso muestra di atenshon tabata un gran consuelo pa nos. 


Ta invita pa 1 Santo Sacrificio di misa cual lo tuma lugar na Misa Inmaculada 
Concepcion diamars 24 di mei 2022 pa 7’or di anochi. 


Despues di misa lo tin un rosario na cas Jamanota # 15. 


Boso pressencia lo ta altamente aprecia. 


Diamars 24 di Mei 2022 


Nos kier gradisi tur hende cu a compaña nos den nos 
momento di tristesa di nos ser stima: 


Sinforiano Alfonso Quandus 


Un palabra di gradicimento na tur cu a coopera prome, 
durante i despues di morto. Tambe esnan cu a hasi un don- 
acion, mensahe i jamada na famia. 


Alavez nos ta invita boso pa 3 santo sacrificio di misa cu lo 
ta dia: 
- diamars 24 mei kapel alto vista 5.30PM 
- diaranson 25 mei Misa st. anna 6.30PM 


- diahuebs 26 mei Misa st. anna 7.30AM 
Un danki di curason pa boso presencia. 


Yvonne Quandus-Kelly y yiunan 


Gradicimento/Invitacion 


Na nomber di su ruman nan nos kier a gradici 
na un y tur cu di un forma of otro manera sea via yamada telefonico, 


facebook, whatsapp y messenger a duna nan sosten y atencion na entiero di nos difunto 
stima: 


Elvia Violeta Tromp 
CL] Efa” 


Un danki di curazon na e personal di Hospice Atardi pa nan atencion y dedicashon, 
dokter Anthony, Biba bao bo Guia, Etienne Yarzagaray 


y Aurora Funeral Home pa nan bon servicio. 


Nos ta invita tur famia, bisinja y conocirnan pa asisti na 3 Santo Sacrificio di Misa riba e 
siguiente dianan: 


Diamars 24 mei 2022 pa 7or di anochi 
Diaheubs 26 mei 2022 pa 9or di mainta 
Diabierna 27 mei 2022 pa 7or di anochi 


Na misa Santa Filomena na Paradera 


Boso presencia lo ta un gran consuelo 


Cu nos defusnto stima sosega na paz 

“Bou di alanan di Dios mi ta Aet A 

Abo ku ta biba bou di amparo di Altisimo, ta aya G a a 

hospedá den sombra di Dios Omnipotente, bisa Señor ta mi wardador, mi'n tin falta di 
Señor: nada 

“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 
Den nomber di su yiunan nos ta anuncia morto di: 


Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Martha Maria 
Geerman-Danjo 
*26-01- Abo Ti 9- 
05-2022 


Nos ta anuncia fayecimento di: 


Na nomber di: 
Casa: tWillibrodus i 3 A 
“Willy” Geerman Cristalia Francisca 
Yiunan: : . 
Reginaldo Geerman y ? Huntington 
Maritza Geerman ) *21-07-1953 - 122- 
Ramiro “Roy” Geerman i 
y Trina Geerman — A 05-2022 
TRufino Geerman y 
famia 
Nieto(a)nan: Geraldin, 
t Cesar, Raiza, Narzisa, 
Leonard “Willy”, Kenroy, Reginald, Patrick, Natalin. 
Bisanieto(anan: Iverson, Geninjo, Naythan, Jaythan, 
Saidy, Alexia, Lucas, Maxime, Reginald Justin, Naeson, 
Nairo, Giaderi, Ciangelo, K'Leon. 
Mescos cu yiunan: Diana Rasmijn y famia 
Eluterio Rasmijn y famia 
Maria Ras y famia 
Angelo y Lubia Curiel y famia 
Monica Blanco y famia 
Mescos cu nieto(a)nan: Helery, Alexandra, Alexander 
Mescos cu yiu di criansa: famia Lee 
Grupo di orcionnan: Shalom, Machi Nita, Olinda, Eta 
Wernet, Francis, Señor ta nos refugio y fortalesa. 
Grupo Wali Shali 
Sobrino y sobrinanan, primo y primanan, omo y 
tanatanan, comer y compernan, suegro y suegra. 
Bon bisiñanan y boluntarionan durante di su 
enfermedad. È 
Demas famia: Danjo, Geerman, Dammers, Oduber, As you believe 
Ras, Ventura, Maduro, Werleman, Lee, Croes, 
Willems, Rademaker, de Kort, Hassell, Rivero, Rasmijn, that Jesus 
Koolman, Curiel, Franken, Leon, Vazic. rose 


Acto di entiero lo wordo anuncia despues. 


Ta invita pa acto di entiero cual lo tuma lugar na Misa 
Inmaculad Concepcion na Sta Cruz diaranson 25 di 
mei 2022 di 2'or pa 4'or di atardi. Despues lo sali pa 

Santana Catolico na Sta Cruz. 


Condolencia lo tuma lugar na Auriora Fuberal Home 
diamars 24 di mei 2022 di 7’or pa 9’or di anochi. 


Disculpa nos si den nos tristesa nos por a lubida algun 
famia of conocir. 


from the dead, 
50 May YOU 
five 
with him 
for ever in joy. 


fren fie Seles pr 
for dhe Mowe of all Soula 

YEMainta Diamars 24 di Mei 2022 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 


di nos defunto stima: 


Alejandro Roberto Croes 


Mihor conoci como “Ruby”, “Papa Ruby”, “Opa” of “Opachi” 


Boso muestra di atencion ta di hopi aprecio y un gran sosten pa nos. Un danki na un y tur cu a manda 
carchi, krans, whatsapp, email y a hasi yamada nan telefonico, telegram, na Zuster Jacqueline Esser 
pa su bon trabao cu hopi amor, na Dialyse Kliniek pa tur e nursenan cu a trata nos Papa y Opa cu hopi 
amor, na Lite Life, danki pa e bon servicio, na Roy Jansen, danki pa e bunita orashonan di tur luna, na 
tur su dokternan dokter Romeo Kock, dokter Cuba de la Cruz, dokter Choudhry, dokter Wijngaarde, 
dokter John Kock, dokter Caseres-Martinez, dokter Yuri Caseres, dokter Casper Lacle, dokter Ponson. 
Tur e nursenan di Wondenpoli especialmente nurse O. Tromp. Danki tambe na Piso 2, piso 3 y LC.U. di 
H.O.H. danki pa e bon servicio. 


Tambe na tur persona cu a sostene nos den e momento di enfermedad di nos Papa stima, cu boso bunita 
palabranan y oracionnan. Boso tawata un gran consuelo pa nos. Danki na famia, bisiñanan, conocirnan, 
ex-coleganan di Compra N.V., amistadnan, y conocirnan cu a compañanos na y durante entiero. Di 
curazon hopi danki. 


Boso muestra di atenshon tabata un gran consuelo pa nos. 


Na mes momento nos ta invita famia, bisiña-, amigo- y conocirnan 


pa compaña nos na 3 Santo Sacrificio di Misa na misa Santa Filomena na Paradera; diahuebs 26 di mei 
pa 9 am, diabierna 27 di mei pa 7 pm y diasabra 28 di mei pa 7 pm. 


Boso presencia ta altamente aprecia. 

